**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501, tālrunis +371 64522453, e-pasts: dome@balvi.lv |

 Balvos

**PIELIKUMS**

Balvu novada domes

2025.gada \_\_\_.\_\_\_\_\_\_\_\_\_\_\_

lēmumam (prot. Nr.\_\_\_, \_\_\_.§)

**Paskaidrojuma raksts**

**par Balvu novada domes 2025.gada \_\_.\_\_\_\_\_\_\_\_\_ saistošo noteikumu Nr.\_\_/2025 "** **Par Balvu novada pašvaldībai piederošo dzīvojamo telpu īres maksas noteikšanas kārtību” projektu**

|  |  |
| --- | --- |
| **Paskaidrojuma raksta sadaļa** | **Informācija** |
| 1. Mērķis un nepieciešamības pamatojums  | Dzīvojamo telpu īres likuma 31. panta pirmā daļa nosaka, ka pašvaldībai piederošas vai tās nomātas dzīvojamās telpas īres maksas apmēru nosaka pašvaldība, ņemot vērā tās saistošos noteikumus par īres maksas noteikšanu un likuma “Par palīdzību dzīvokļa jautājumu risināšanā” 21.9 panta pirmā daļa nosaka, ka sociālā dzīvokļa īres maksu nosaka attiecīgā pašvaldības dome vai tās deleģēta institūcija. Saistošo noteikumu mērķis ir noteikt pašvaldības īpašumā un valdījumā esošo dzīvojamo telpu klasifikāciju un īres maksas apmēru.  |
| 2. Fiskālā ietekme uz pašvaldības budžetu  | Nosakot īres maksu, kas būs diferencēta atkarībā no Noteikumos paredzētās pašvaldībai piederošo dzīvojamo telpu klasifikācijas, plānoti ienākumi Pašvaldības budžetā, jo īres maksa būs augstāka par līdz šim noteikto. Pašvaldība no iekasētās īres maksas līdzekļiem veiks ieguldījumus dzīvojamā fondā.  |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci  | Saistošo noteikumu īstenošanai netiek prognozēta tieša ietekme uz uzņēmējdarbības vidi novada pašvaldības teritorijā.Saistošie noteikumi veicinās pašvaldības dzīvojamā fonda sakārtošanu, atjaunošanu, kas kopumā pozitīvi ietekmēs vidi.  |
| 4. Ietekme uz administratīvajām procedūrām un to izmaksām  | Saistošo noteikumu izpildi savas kompetences ietvaros nodrošinās Balvu novada Centrālās pārvaldes Nekustamā īpašuma nodaļa un Balvu novada apvienību pārvaldes attiecībā uz īres līgumiem, kuri ir noslēgti par dzīvojamo telpu īri konkrētā Balvu novada pagasta vai pilsētas teritorijā. |
| 5. Ietekme uz pašvaldības funkcijām un cilvēkresursiem  | Saistošo noteikumu izpildei netiks noteikti jauni pienākumi vai uzdevumi esošajām institūcijām un to darbiniekiem. Papildus darbs būs saistīts ar spēkā esošo īres līgumu pārstrādāšanu jaunā redakcijā. Dzīvojamo telpu īres likuma 31.panta otrā daļa nosaka, ka par īres maksas noteikšanu izīrētājs rakstveidā paziņo īrniekam, un tā stājas spēkā vienu mēnesi pēc paziņošanas dienas.  |
| 6. Informācija par izpildes nodrošināšanu  | Saistošo noteikumu izpildē nav paredzēts izveidot jaunas institūcijas vai esošo likvidācija. Izpildes nodrošināšana tiks veikta apstiprinātā Pašvaldības budžeta ietvaros. |
| 7. Prasību un izmaksu samērīgums pret ieguvumiem, ko sniedz mērķa sasniegšana  | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības pienākums ir sniegt likumā noteiktajā kārtībā palīdzību dzīvokļa jautājumu risināšanā personām, kuras atbilst palīdzības saņēmēju lokam saskaņā ar pašvaldības saistošajiem noteikumiem.  |
| 8**.** Izstrādes gaitā veiktās konsultācijas ar privātpersonām un institūcijām  | Atbilstoši Pašvaldības likuma 46. panta trešajā daļā noteiktajai kārtībai saistošo noteikumu projekts tiks publicēts Pašvaldības tīmekļa vietnē: www.balvi.lv, sadaļā "Aktualitātes" – "Sabiedrības līdzdalība" – "Saistošo noteikumu projekti" sabiedrības viedokļa noskaidrošanai laika periodā no 25.11.2024. līdz 09.12.2025..  |

Domes priekšsēdētājs Sergejs Maksimovs